section_heading: Razdoblje uspona i vrhunac na prijelazu tisućljeća
paragraph_text: 17. prosinca 1995. skupština kluba donosi odluku o promjeni imena u Odbojkaški klub Čakovec. Tekuću sezonu igrači završavaju na četvrtom mjestu ljestvice, ali već sljedeće, 1996/97., postaju prvaci i stječu pravo na kvalifikacije za Prvu državnu ligu. Među četiri kluba koja su sudjelovala u kvalifikacijama, Čakovčani osvajaju treće mjesto i ostaju drugoligaši. Isto se ponovilo i sljedeće sezone.